CELEX: 62010FN0014
Language: el
Date: 2010-02-25 00:00:00
Title: Υπόθεση F-14/10: Προσφυγή/αγωγή της 25ης Φεβρουαρίου 2010 — Marcuccio κατά Επιτροπής

22.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/54
            
         Προσφυγή/αγωγή της 25ης Φεβρουαρίου 2010 — Marcuccio κατά Επιτροπής
   (Υπόθεση F-14/10)
   2010/C 134/90
   Γλώσσα διαδικασίας: η ιταλική
   
      Διάδικοι
   
   
      Προσφεύγων/ενάγων: Luigi Marcuccio (Tricase, Λέτσε, Ιταλία) (εκπρόσωπος: G. Cipressa, δικηγόρος)
   
      Καθής/εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Να διαπιστωθεί η υπερβολική διάρκεια της διαδικασίας αναγνώρισης μερικής ανικανότητας και να υποχρεωθεί η καθής/εναγόμενη να καταβάλει αποζημίωση στον προσφεύγοντα/ενάγοντα για τη ζημία που αυτός υπέστη.
   
      Αιτήματα του προσφεύγοντος/ενάγοντος
   
   Ο προσφεύγων/ενάγων ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει την απόφαση της Επιτροπής με την οποία απορρίφθηκε η αίτηση της 30ης Ιανουαρίου 2009,
            
         
               —
            
            
               να ακυρώσει την απόφαση περί απορρίψεως της διοικητικής ενστάσεως της 20ής Ιουλίου 2009, κατά της αποφάσεως απορρίψεως της αιτήσεως της 30ής Ιανουαρίου 2009,
            
         
               —
            
            
               εφόσον παρίσταται ανάγκη, να ακυρώσει το υπηρεσιακό σημείωμα αριθ. ADMIN.B.2/MB/ls D(09) 29562, της 6ης Νοεμβρίου 2009, το οποίο έλαβε ο προσφεύγων/ενάγων στις 16 Δεκεμβρίου 2009.
            
         
               —
            
            
               εφόσον παρίσταται ανάγκη, να διαπιστώσει ότι η διαδικασία αναγνωρίσεως στον προσφεύγοντα/ενάγοντα των θεσμικών εγγυήσεων που προβλέπει το άρθρο 73 του Κανονισμού Υπηρεσιακής Κατάστασης των υπαλλήλων των Ευρωπαϊκών Κοινοτήτων όσον αφορά ατύχημα που υπέστη στις 12 Σεπτεμβρίου 2003, διήρκεσε περισσότερο από πέντε έτη.
            
         
               —
            
            
               εφόσον παρίσταται ανάγκη, να αναγνωρίσει ότι η διάρκεια της εν λόγω διαδικασίας ήταν υπερβολικά μακρά.
            
         
               —
            
            
               Να υποχρεώσει την Επιτροπή να καταβάλει, ως αποζημίωση για τις υλικές και μη υλικές ζημίες που υπέστη αδίκως ο προσφεύγων/ενάγων σε σχέση με την υπερβολικά μακρά διάρκεια της εν λόγω διαδικασίας, το ποσό των 10 000 ευρώ ή οποιοδήποτε μεγαλύτερο ή μικρότερο ποσό ορίσει το Δικαστήριο Δημόσιας Διοίκησης κατά δίκαιη κρίση.
            
         
               —
            
            
               να υποχρεώσει την Επιτροπή να καταβάλει στον προσφεύγοντα-ενάγοντα, από την ημέρα που έπεται εκείνης κατά την οποία το αίτημα της 30ής Ιανουαρίου 2009 περιήλθε στην Επιτροπή και μέχρι της οριστικής καταβολής του ποσού των 10 000 ευρώ, τόκους επί του τελευταίου αυτού ποσού, με επιτόκιο 10 % ετησίως και με ετήσια κεφαλαιοποίηση.
            
         
               —
            
            
               να καταδικάσει την Επιτροπή στα δικαστικά έξοδα.